Case ID: 1201529
Sentence 6: Məktubda qeyd olunanlardan göründüyü kimi istər pensiya təyin edən orqanın döyüş şəraitində döyüş əməliyyatları dövründə, Laçın rayon prokurorluğunda xidmət etdiyi 1 il 2 ay 20 gün müddətin güzəştli şərtlərlə hesablanmaqla prokurorluq orqanlarında əmək pensiyası hüququ verən iş (sığorta) stajına daxil etməkdən imtina etməsi, həmçinin şikayət instansiyası tərəfindən bununla bağlı şikayət ərizəsinə inzibati icraat qaydasında baxılmaması, eləcə də bu məsələyə yalnış hüquqi münasibət bildirilməsi mövcud qanunvericiliyin tələblərinə zidd olmaqla yanaşı, prokurorluq orqanlarında xidmət illərinə görə güzəştli şərtlərlə əmək pensiyası almaq hüququmun əsassız şəkildə pozulmasına səbəb olmuşdur.Halbuki, Azərbaycan Respublikası Nazirlər Kabinetinin yuxarıda adıçəkilən 1992ci il 23 noyabr tarixli 631 nömrəli Qərarında prokurorluq orqanları işçiləri birbaşa nəzərdə tutulmasa da, əvvəllər qüvvədə olmuş Azərbaycan Respublikası Dövlət Sosial Müdafiə Fondunun Kollegiyasının 24 sentyabr 2007-ci il tarixli, 6 nömrəli qərarı ilə təsdiq edilmiş “Əmək pensiyaları haqqında” Azərbaycan Respublikası Qanununa əsasən əmək pensiyalarının təyin olunması üçün sosial sığorta stajının müəyyən edilməsi və hesablanması qaydaları”nın 3.4-cü, Azərbaycan Respublikası Dövlət Sosial Müdafiə Fondunun Kollegiyasının 21 noyabr 2011-ci il tarixli 17 nömrəli qərarı ilə təsdiq edilmiş “Əmək pensiyaları haqqında” Azərbaycan Respublikası Qanununa əsasən əmək pensiyalarının təyin edilməsi, sosial sığorta stajının müəyyən olunması, əmək pensiyası sənədlərinin rəsmiləşdirilməsi, baxılması və saxlanılması Qaydaları”nın 3.6-cı, eləcə də Azərbaycan Respublikası Əmək və Əhalinin Sosial Müdafiəsi Nazirliyinin Kollegiyasının 11 dekabr 2017-ci il tarixli 17 nömrəli qərarı ilə təsdiq edilmiş və hazırda qüvvədə olan “Əmək pensiyaları haqqında” Azərbaycan Respublikası Qanununa əsasən əmək pensiyalarının təyin edilməsi, yenidən hesablanması, bir növündən başqa növünə keçirilməsi və ödənilməsi Qaydaları”nın 3.8-ci bəndlərinin müddəaları ilə prokurorluq orqanları işçilərinin uzun müddət xidmət vaxtının (qulluq illərinin) güzəştli şərtlərlə hesablanması məsələsi hüquqi cəhətdən tənzimlənmişdir.